KOMISIJAS ATZINUMSatbilstīgi Līguma par Eiropas Savienības darbību 294. panta 7. punkta c) apakšpunktam, par Eiropas Parlamenta grozījumu[-iem]Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAIar ko attiecībā uz saimnieciskām mikrovienībām groza Padomes Direktīvu 78/660/EEK par noteiktu veidu sabiedrību gada pārskatiem /* COM/2012/01 galīgā redakcija - 2009/0035 (COD) */





2009/0035 (COD) KOMISIJAS ATZINUMS atbilstīgi Līguma par Eiropas Savienības darbību 294. panta 7. punkta c) apakšpunktam, par Eiropas Parlamenta grozījumu[-iem] Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAI ar ko attiecībā uz saimnieciskām mikrovienībām groza Padomes Direktīvu 78/660/EEK par noteiktu veidu sabiedrību gada pārskatiem (Dokuments attiecas uz EEZ) 1. Ievads Līguma par Eiropas Savienības darbību 294. panta 7. punkta c) apakšpunktā paredzēts, ka Komisijai jāsniedz atzinums par Eiropas Parlamenta otrajā lasījumā ierosinātajiem grozījumiem. Komisija šeit izklāsta savu atzinumu par grozījumiem, ko ierosinājis Parlaments. 2. Pamatinformācija Datums, kad priekšlikums nosūtīts Eiropas Parlamentam un Padomei (dokuments COM(2009) 83 galīgā redakcija — 2009/0035 COD): || 26.02.2009. Eiropas Ekonomikas un sociālo lietu komitejas atzinuma datums: || 15.07.2009. Datums, kad Eiropas Parlaments pirmajā lasījumā sniedzis savu nostāju: || 10.03.2010. Padomes nostājas pieņemšanas datums: || 12.09.2011. Datums, kad panākta COREPER vienošanās par kompromisu otrajā lasījumā: || 23.11.2011. Datums, kad Parlaments sniedza normatīvo rezolūciju otrajā lasījumā: || 13.12.2011. 3. Komisijas priekšlikuma mērķis Komisijas priekšlikums ir pieņemts “Labāka regulējuma” iniciatīvas kontekstā. Nodrošinot dalībvalstīm iespēju atbrīvot saimnieciskās mikrovienības no Ceturtajā uzņēmējdarbības tiesību direktīvā[1] noteiktajām prasībām, priekšlikuma mērķis bija vienkāršot un uzlabot pašreizējo tiesisko regulējumu, lai samazinātu ar ES saimniecisko mikrovienību grāmatvedības uzskaites prasībām saistītos informācijas sniegšanas pienākumus ar nolūku: · mazināt administratīvo slogu un · saskaņot saimniecisko mikrovienību pārskatu sniegšanas prasības ar lietotāju un sagatavotāju reālajām vajadzībām. 4. Komisijas atzinums par Eiropas Parlamenta grozījumiem Eiropas Parlamenta atzinums otrajā lasījumā ir līdzsvarots kompromiss, ar ko izdara ierobežotu skaitu grozījumu Padomes nostājā. Pietuvinoties sākotnējam Komisijas priekšlikumam un lai plašākam lokam saimniecisko mikrovienību dotu iespēju izmantot vienkāršota režīma priekšrocības, Eiropas Parlaments palielina lieluma kritērijus, kas definē saimnieciskās mikrovienības, nosakot tos šādus: ne vairāk kā 10 darbinieku, maksimālais neto apgrozījums EUR 700 000 un/vai maksimālā kopējā bilance EUR 350 000 (jāizpilda divi no trim kritērijiem). 9. apsvērumā precizēta darbības joma izņēmumam attiecībā uz Padomes nostājā paredzēto publicēšanas pienākumu. Šā precizējuma rezultātā saimniecisko mikrovienību bilances informācijai, kas iesniegta publiskiem reģistriem, jābūt pieejamai ieinteresētajām personām pēc pieteikuma, un saimnieciskajām mikrovienībām vairs nav jāpublicē šī informācija valsts oficiālajā vēstnesī vai citādā līdzvērtīgi efektīvā veidā. Visaptveroša pārskatīšanas klauzula aicina Komisiju ne vēlāk kā 5 gadus pēc stāšanās spēkā iesniegt ziņojumu par saimniecisko mikrovienību situāciju, ņemot vērā it īpaši situāciju valstu līmenī saistībā ar uzņēmumu skaitu, kuri atbilst lieluma kritērijiem, un administratīvā sloga samazināšanu, kas izriet no paredzētajiem izņēmumiem attiecībā uz publicēšanas pienākumu. Visbeidzot, ar Komisijas piekrišanu ir svītrots aicinājums dalībvalstīm izstrādāt atbilstības tabulas. Šī Eiropas Parlamenta nostāja ir 2011. gada 9. novembrī notikušajā trialogā panāktā kompromisa rezultāts. 5. Noslēgums Saskaņā ar Līguma par Eiropas Savienības darbību 293. panta 2. punktu Komisija pieņem grozījumus, par kuriem Eiropas Parlaments nobalsojis otrajā lasījumā, saskaņā ar iepriekš norādīto kompromisa tekstu. [1] Padomes 1978. gada 25. jūlija Direktīva 78/660/EEK, kas pamatojas uz Līguma 54. panta 3. punkta g) apakšpunktu un attiecas uz noteiktu veidu sabiedrību gada pārskatiem, OV L 222, 14.8.1978., 11. lpp.